cyanic-selkie/wikianc huggingface dataset:
Imperio Romano
A División de l'Imperio Romano
Costantín, dimpués de vencer a Licinio (324) establió a suya residencia en Bizancio chunto con o consello de l'imperio y l'11 de mayo de 330 Bizancio fue designada nueva capital de l'imperio. En 395, cuan morió Teodosio l'Imperio quedó dividiu en dos parz ya de pa cutio: o d'occident pa Honorio y o d'orient pa Arcadio. Esleyoron Bizancio como nuclio politico d'a part oriental por razons d'estratechia, economía y política: aturar l'amenaza creixient que costituiban os godos y os persas, y asegurar a continación d'os intercambios comercials entre Europa y Asia. Por atra part Italia yera en decadencia y as zonas grecoparlants d'orient encara yeran prosperas. Por dos sieglos os succesors de Costantín defendioron o cristianismo contra as herechías y o territorio romano contra as invasions. thumb|left|250px|O [[Coloseu|Coloseu de Roma]] Teodosio I fació d'o cristianismo a relichión d'estau prohibindo o politeísmo grecorromano. Os emperadors d'a dinastía teodosiana dioron a lo bispe de Costantinnoble una autoridat superior a los atros d'Orient, pero en os concilios d'Efeso (431) y Calcedonia (451) se facioron patents as profundas diferencias doctrinals d'os patriarcaus d'as atras metropolis romano-orientals. Como reflexo d'a baralla por o poder entre os bispes d'Antioquía, Aleixandría y Costantinnoble os bispes preneban doctrinas diferents que conduciban a la formación d'ilesias nacionals en rechions con muita población no helenizada u no romanizada de tot que deseyaban independizar-sen. Por atra parte tamién bi heba rivalidat con Roma. En 482 o Pontífiz romano escomulgó a lo patriarca de Costantinnoble.
Pa librar-se d'os invasors godos y hunnos os emperadors d'orient a mes de fer servir as armas, tamién facioron servir a diplomacia: lis pagaban tributo u los adrezaban ta Italia. D'esta traza cuan morió Anastasio en 518, l'Imperio Romano d'Orient se manteneba entero pero l'Imperio Romano d'Occident yera ocupau por diferents pueblos barbaros: l'Imperio Romano d'Orient sacrificó Occident pa salvar-se d'os barbaros.
Monthòrt (Pireneus Atlanticos)
Monthòrt (Monthòrt en occitán, Montfort en francés y oficialment) ye una comuna occitana en o departamento francés de Pireneus Atlanticos, districto d'Aulorón, cantón d'Ortès y Tierras d'as Gaves y d'a Sal y rechión de Nueva Aquitania. A comuna yera parte de l'antiga provincia de Biarn.
A suya población ye de 180 habitants(1999) en una superficie de 8,64 km², con una densidat de población de 20,83 hab/km².
Cheografía
O suyo territorio ye trescruzato por a Gave d'Aulorón.
Demografía
2007: población provisional seguntes o INSEE.
Bono (musico)
Bono (nombre artistico de Paul David Hewson), naixito de Dublín o 10 de mayo de 1960, ye un cantaire y musico (guitarra, harmonica) irlandés, miembro d'o grupo U2.
Ulises
Odiseu u Ulises (Ὀδυσσεὺς en griego, Vlixes en latín) estió un d'os herois d'a mitolochía griega que amaneixe citau por primera vegada en a Cipria u Cantos Ciprios, primero d'os poemas d'o clamau Ciclo Troyano, ta dimpués estar un d'os protagonistas d'a Iliada y finalment o personache central y que da nombre a l'Odisea, todas dos obras atribuidas a Homero, y posteriorment en muitas atras obras. Yera rei de Itaca, una d'as actuals islas Chonicas, situada frent a la costa occidental de Grecia. Fillo de Laertes y Anticlea en a Odisea, u en relatos posteriors, de Sisifo y Anticlea. Yera esposo de Penelope, pai de Telemaco y chirmán gran de Ctimene, que sufrioron aguardando-lo entre vinte anyos: diez d'ells los i heba pasau luitando en a guerra de Troya y os atros diez prebando de tornar a Itaca con una serie de problemas y obstaclos que habió d'afrontar.
Haaren
Haaren ye un municipio neerlandés situato en a provincia de Brabant Septentrional.
A suya población ye de 13.644 habitants (2010) en una superficie de 58,53 km², con una densidat de población de 237 hab/km².
Dannemois
Dannemois ye una comuna situata en o departamento francés d'Essonne, o districto d'Évry, o cantón de Mennecy y a rechión d'a Isla de Francia.
A suya población ye de 827 habitants, en una superficie de 8,43 km².
3 Feet Smaller
3 Feet Smaller ye un grupo austriaco de punk-rock. Estió establito en l'anyo 2000. O suyo primer gran concierto estió en o festival 2 Days A Week en 2001, estando a millor actuación d'un grupo austriaco. Dos meses dimpués tocoron en o festival A2A (Access to Amsterdam) en os Países Baixos.
O suyo primer single en su álbum debut estió cuantas semanas en os primeros puestos d'as listas austriacas de musica alternativa. Con o segundo single estió tamién en a parti alta d'as listas de exitos d'a Suiza oriental.
Una razón ta o suyo gran exito ye que han feito a-saber-los conciertos en cuantos países d'Europa, prencipalment en Austria, Alemanya, Suiza, Italia, Países Baixos, Hongría y Eslovenia. Tamién han feito de teloners de grupos conoixitos internacionalment como The Offspring, The Donots, Flogging Molly, No Fun At All u Propaghandi.
Atros
Tamien aparexioron en as bandas sonoras d'a cinta In 3 Tagen bist du tot y d'o chuego d'esquí "Freakout Extreme Freeride".
Gore Verbinski
Gore Verbinski (nombre artistico de Gregor Verbinski), naixito d'Oak Ridge (Tennessee) o 16 de marzo de 1964, ye un director cinematografico y guionista estausunidense.
Torrillas (desambigación)
Torrellas, Torrillas u Turrillas puet estar:
Atros
S'interpreta que Torrellas vien de lo latín TURRICULA, diminutivo u despectivo de TURRIS, pero tamién puet estar una formación romanz con Torre y lo sufixo -ella/-illa derivato de lo sufixo ICULA seguntes la fonetica aragonesa y mozarabe.
Clitocybe nebularis
O fongo de buixo (Clitocybe nebularis (Batsch, 1789) ) ye un fongo d'a orden d'os Agaricales y familia Tricholomataceae que amaneix tanto en selvas dominadas per coniferas como en selvas de fuella ampla en Europa y America d'o Norte.
Blériot II
O Blériot II fue una aeronau experimental y historica construita en Francia en 1905 por os pioneros de l'aviación Louis Blériot y Gabriel Voisin. O concepto d'aeronau yera un hidroplano remolcau por una lancha rapeda desembolicada dende un hidroplano construito por Voisin, pilotau por o mesmo Blériot consiguió despegar de l'augua 30 metros.
Dimpués d'iste aparato Blériot y Voisin decidioron deixar de construir planeadors y facioron aeronaus con motor, principiando con o Blériot III.
Eneida
A Eneida (en latín: Aeneis) ye una epopeya latina escrita por Publius Vergilius Maro, mas conoixiu como Virchilio, en o sieglo I a. C. A obra li'n acomandó l'emperador Augusto, con a finalidat de glorificar, atribuindo un orichen mitico, a l'Imperio que con ell s'encetaba. Con ista fin, Virchilio elabora una reescritura, mas que una continación, d'os poemas homericos, tomando como punto de partida a guerra de Troya y a suya destrucción, y colocando a fundación de Roma como un escayecimiento ocurriu a la traza d'os lechendarios mitos griegos.
Se gosa dicir que Virgilio, en o suyo leito de muerte, encargó cremar a Eneida, ya porque deseyaba separar-se d'a propaganda politica d'Augusto, u bien porque no consideraba que a obra hese aconseguiu a perfección que o poeta quereba.
Bells versiclos d'a Eneida de Virchilio se troban (u trobaban) entallaus en roca en o santuario solar politeísta de Penyalba de Bellestar (Comunidat de Teruel).
Argumento
left|300px|thumb|Mapa d'o viache d'Eneas A obra tien quasi diez mil hexametros dactilicos, dividius en dotze libros, que a la suya vegada se pueden dividir en dos partes; os 6 primers que narran os viaches d'Eneas dica plegar a Italia, a o estilo d'a Odisea, y os 6 zaguers que narran as suyas conquiestas en Italia, a o estilo d'a Ilíada y d'o Ciclo troyano:
Eneas, principe de Dardania, fuye de Troya dimpués d'haber estau cremada ista por l'exercito aqueu, levada a la suya esposa Creúsa, a su pai Anquises y a o suyo fillo Ascanio. En o camín Creúsa se pierde definitivament y a pantasma d'o difunto principe Hector le diz a Eneas que no plore por ella, pus teneba por o destín una esposa de sangre real.
Chuno, odiando encara a toz os troyanos, tracta d'esvarrar por toz os meyos a la flota de supervivients d'o suyo destín inevitable, Italia. As pelegrinacions d'Eneas duran siet anyos, dica que plegau o zaguer ye aculliu en o reino emerchent de Cartago, gubernau por Dido u Elisa de Tiro. Por Venus y Cupido, Dido se enamora d'Eneas y dimpués d'a partida d'iste por orden de Chupiter, se saca a vida, maldicindo antes a toda a estirpe venidera d'Eneas y clamando o surchimient d'un heroi vengador: d'ista forma se creya o quadro que chustifica a eterna enemistat entre dos lugars chirmans, o de Cartago y o de Roma, la qual cosa sería l'encieto d'as guerras punicas.
En o suyo camín enta Italia se le amaneixe l'alma de su pai Anquises que le pide que vaiga a veyer-lo a l'Averno: Eneas, acompanyau d'a Sibila de Cumas recorre os reinos de Plutón y Anquises l'amuestra toda a gloria d'a suya futura estirpe, os romanos.
Plegaus por fin os troyanos en Italia contactan con o rei Latín, qui los recibe pacificament, y recordando una antiga profecía sobre que a suya filla Lavinia se casaría con un forano, decide aliar-se con Eneas y dar-le a Lavinia por esposa.
Turno, rei d'os rútulos, primo y pretendient de Lavinia, trestocau por as Furias, declara a guerra a Eneas. Toz dos exercitos adquieren aliatos y s'enfrentan furament, aduyaus os troyanos por Venus y os rútulos por Chuno, sin que Chupiter intervienga. Se producen muertes en toz dos bandos y en zagueras Eneas mata a Turno.
Villalcampo
Villalcampo ye un municipio d'a provincia de Zamora, en a comunidat autonoma de Castiella y Leyón en a comarca d'Aliste. A suya población ye de 551 habitants, en una superficie de 64,95 km² y una densidat de población de 8,48 hab/km².
Antishan
Antishan (Antishan en occitán, Antichan en francés y oficialment) ye una comuna occitana en o departamento francés d'Altos Pireneus, districto de Banyeras de Bigorra, cantón d'a Val de Varossa y rechión d'Occitania. A comuna yera parte de l'antiga provincia de Bigorra.
Villalba de la Lampreana
Villalba de la Lampreana ye un municipio d'a provincia de Zamora, en a comunidat autonoma de Castiella y Leyón y comarca de Tierra de Campos.
A suya población ye de 264 habitants, en una superficie de 28,29 km² y una densidat de población de 9,33 hab/km².
Cheografía
A localidat de Villalba de la Lampreana se troba situata a 682 metros d'altaria sobre o livel d'a mar.
Ibón Alto Vachimanya
L'ibón Alto Vachimanya (en castellano ibón de Bachimaña Alto) ye un ibón entibato situato, chunto a l'ibón Baixo Vachimanya, a os piez d'os picos d'o Infierno en l'Alto Galligo. Ye un ibón entibato.
Punta Tablato de Piniecho
A punta Tablato de Piniecho u pico de Serrato ye un mont de 2.701 metros que se troba administrativament en o municipio de Pandicosa (Uesca).
Liga Espanyola de Baloncesto 1980-81
L'anyada 1980-81 d'a Liga Espanyola de Baloncesto estió a ventena cinquena edición de dita competición. Participoron 14 equipos en un grupo unico, chugando toz contra toz con partiu a dople vuelta. Os tres zaguers equipos baixaban directament. Prencipió o 12 d'otubre de 1980 dica o 5 d'abril de 1981. O campión estió, por segunda vegada, o FC Barcelona.
Carole King
Carole King (nombre artistico de Carole Klein), naixita de Nueva York (Nueva York) o 9 de febrero de 1942, ye una cantaire, compositora y musico estausunidense, activa dende 1958.
A suya canción ''Oh! Neil estió a respuesta t'a canción Oh! Carol de Neil Sedaka, encara que una d'as suyas cancions mas conoixitas estió-ie You've got a friend (Tiens un amigo''), que tamién cantó con James Taylor.
Artica
thumb|right|200px|Xartigando en [[Finlandia, en 1893.]] Una artica u artiga ye una extensión reducida de cultura ganada a'l mont por a via de a destrucción (por tala u en cremando) de a vechetación orichinal.
En o sistema tradicional d'aprofitamiento d'o terreno, se rompeba primer os terrenos mas amanaus de os lugars y puestos habitaus, por motivos lochicos d'accesibilidat y porque soleban estar os de terreno mas cantimplano y mas productivo. As articas, que s'obteneban con procesos de destrucción de a vechetación natural meyant l'acción de «xarticar», «xartigar» u «ixartigar», soleban estar espacios secundarios, luent de lugar, y a sobén poco fertils u petrosos u en a costera de a montanya. Por ixe motivo, as articas soleban estar campos poco apreciaus, que a sobén yeran de titularidat vecinal y se cedeban u s'arrendaban a las familias de menor nivel economico que no se podeban pagar fincas millors.
Draveil
Draveil ye una comuna situata en o departamento francés d'Essonne, o districto d'Évry, o cantón de Draveil (en ye a suya capital) y a rechión d'a Isla de Francia.
A suya población ye de 28716 habitants, en una superficie de 15,75 km².
Estuche (Castiello de Chaca)
Estuche ye un mont situau en o municipio de Castiello de Chaca. Tien 1.361 metros d'altaria.
Artiga (desambigación)
Artiga puede fer referencia a:
Ibón d'as Truitas
L'ibón d'as Truitas u ibón d'Astún (ibón de las Truchas u ibón de Astún en castellano) ye un ibón pirenenco aragonés situato en a comarca d'a Chacetania, que desaugua en o río Aragón (se considera que ye uno d'os suyos naixederos), con una superficie de 0,02 km². y ye d'orichen glacial.
L'ibón d'as Truitas se troba situato a 2.144 u 2.120 metros d'altaria sobre o livel d'a mar.
Morfología
O suyo vaso tiene un tipico perfil d'artesa. O suyo fondo es de bardo limoso y ye prou bioturbau por anelidos y gasteropodos. Tien una fondura maxima de 4,8 m.
Fauna
A presencia de truitas (que le dan nombre) indica que o suyo ecosistema orichinal ha estau alterau por o ser humán. Isto ye debiu a que es un ibón a on se practica a pesca y en o que tradicionalment s'han soltau peixez con ista fin. L'ibón d'as Truitas tien una important población d'anfibios, mas que mas zapos y ranas, que pueden veyer-se menazaus por a presencia de peixes que se i han ficaus.
Acceso
Ye situau a pocos metros d'o retorno d'a telecadiera "Los lagos" d'Astún.
Ibón Baixo Vachimanya
L'ibón Baixo Vachimanya (en castellano ibón de Bachimaña Bajo) ye un ibón entibato situato, chunto a l'ibón Alto Vachimanya, a os piez d'os picos d'o Infierno en l'Alto Galligo.
Saturno (planeta)
Saturno ye a seisena planeta per orden de distancia a o Sol y a segunda mas gran d'o Sistema Solar, dimpués de Chupiter tanto per a mida como per a masa d'ell. Saturno, chunto con Chupiter, Urano e Neptuno, se clasifica como chiganta gaseosa. A vegatas, istas quatre planetas se dicen chovianas, que significa "parellanas a Chupiter".
Dezaga d'un uso antigo, a la fin Saturno se clama asinas en honor a o dios romano Saturno, equivalent en a mitolochía griega a Cronos. O simbolo d'ell "♄", d'orichen antigo, representarba a falz de dito dios u estarba derivato d'a letra griega kappa κ minuscla, inicial d'o griego antigo Κρόνος (Krónos). Manimenos, a Unión Astronomica Internacional recomienda substituir o simbolo "♄" per l'abreviadura "S", correspondent a la letra latina S mayuscla, inicial d'o anglés Saturn.
Saturno ye una planeta chiganta, con o mesmo títol que Chupíter, Urano e Neptuno, e més precisament una chiganta gaseosa de tipo chupíter fredo como Chupíter. Con un diametro circa nueu vegatas e meya a d'a Tierra, ye principalment composato per hidrocheno y helio. A masa d'ell equivale 95 vegatas a d'a Tierra e o volumen d'ell 900 ye o d'a planeta nuestra. O suyo periodo orbital ye circa 29 anyadas. Yera en o perihelio o 26 de chulio de 2003 y estará en o afelio d'ell o 17 d'abril de 2018 e dimpués en o pericheo o 27 de chunio de 2018.
Saturno poseye un sistema d'aniellos, composatos principalment per particlas de chelo e polvo. Saturno en poseye de numerosos satelites, d'os qualos cinquanta e tres se son confirmatos e nombratos. Titán ye o satelite d'ell més gran e a segunda luna més gran d'o Sistema Solar aprés Ganimedes arredol Chupíter. Titán ye més gran que Mercurio e ye a unica luna d'o Sistema Solar que poseye una atmosfera significativa.
A velocidat d'o viento sobre Saturno puet alcanzar os 1 800 kilometros per hora, una valor superior que as revelatas per Chupíter mas menor que sobre Neptuno.
Masa e dimensions
Saturno ha la forma d'un esferoide oblato: a planeta ye aplanata en os polos e botinchata en o ecuador. Os diametros equatorials e polars d'ell difieren aproximatament un 10% (120 536 km ta o primero, 110 449 km ta o segundo), conaeqüencia de a suya rapida rotación sobre ell mesmo e d'una composición interna extrematament fluida. As atras chigantas gaseosas d'o Sistema Solar (Chupíter, Urano e Neptuno) son igualment aplanatas, mas de traza menos marcata.
Saturno ye a unica planeta d'o Sistema Solar cuya densidat meya ye inferior a la de l'augua: 0,69 g/cm³. O que quiere dicir que si trovásenos un oceano prou gran ta contener a Saturno, íste i flotarba. Ista zifra n'amaga d'enormes disparidatz en o reparto d'a masa en l'interior d'a planeta: si l'atmosfera d'ella, esencialment composata per hidrocheno (o gas més lichero), ye menos denso que l'augua, o suyo nuclio en ye considerablement més.
Composición
L'alta atmosfera de Saturno ye constituita per un 93,2% d'hidrocheno e un 6,7% d'helio en termins de moleclas de gas (96,5% d'hidrocheno e un 6,7% d'helio en termins d'atomos). Chicotas quantidatz de metano CH4, d'etano C2H6, d'almoniaco NH3, d'acetileno C2H2 e de fosfina PH3 se son igualment detectatas. As boiras més altas son composatas de cristals d'almoniaco, mientres que as boiras més baixas semblan estar constituitas ya per hidrosulfuro d'amonio ya per NH4SH ya per augua H2O. En relación ta l'abundancia d'elementos d'o Sol, l'atmosfera de Saturno ye sensiblement més pobre en helio.
A quantidat d'elementos més pesatos que l'helio no ye pas conoixita con precisión, pero se suposa que las suyas proporcions corresponden ta l'abundancia inicial durando a formación d'o Sistema Solar. A masa total d'istos elementos s'estima en 19 a 31 vegatas a d'a Tierra, una fracción significativa estando situata en a rechión d'o nuclio de Saturno.
Estructura interna
A estructura interna ye parellana a la de Chupíter, con un nuclio rocoso de silicatos e de fierro, rodiatos per una napa d'hidrocheno metalico, dimpués, d'hidrocheno liquido e aprés, a la fin, d'hidrocheno gaseoso. Chicotas quantidatz de chelos diversos bi estarban igualment presents. As transicions entre diferents napas estarban progresivas e a planeta no acubillarba pas una superficie propriament dita. A rechión d'o nuclio poseyerba entre 9 e 22 veces a masa d'a Tierra.
Saturno ha una temperatura interna a-saber-lo elevata, alcanzando probablement os 12 000 K en o nuclio, y en libera, a diferencia de Chupíter, més d'enerchía que d'a que en recibe d'o Sol. A mayor parti d'ixa enerchía provién d'un efecto de compresión gravitacional (Mecanismo de Kelvin-Helmholtz), manimenos, iste efecto no ye asanz per ell solo ta explanicar a producción termica. Una explanicación proposata estarba una "plevia" de gotetas d'helio en as fundarias de Saturno, a lo liberar-bi'n de calor per fricción quan cayen en una mar d'hidrocheno més lichero.
Atmosfera
thumb|left|180px|Animación d'o sistema nebuloso polar hexagonal. De traza parellana a Chupíter, l'atmosfera de Saturno s'organiza en bandas paralelas, mesmo si istas bandas son menos vistables e més amplas amán d'o. De feito, o sistema nebuloso de Saturno no s'alufró per a primera vez que durando as misions Voyager. Dende allora, os telescopios terrestres en han feito prou de progreso ta poder siguir l'atmosfera saturniana e as caracteristicas corrients en Chupíter (como as tronadas ovals de larga duración) se son retrobatas en Saturno. En 1990, o telescopio espacial Hubble alufró una enorme boira blanca amán d'o de Saturno que no yera pas present quan i pasón as sondas Voyager. En 1994, atra tronada de menor grandaria se bi alufró. thumb|Una enorme tronada fotiata per a sonde Cassini en estiu de 2011. A boira de 1990 ye un eixemplo de gran taca blanca, un fenomeno meteorolochico saturnián efimero que se produce circa cada trenta anyadas (ye dicir, circa cada anyada saturniana). Grans tacas blancas se son alufratas en 1876, 1903, 1933 e 1960. Si a periodicidat se i mantién, atra tempesta deberba producir-se enta 2020.
En as primeras imáchens transmititas per a sonda Cassini, l'atmosfera d'o hemisferio norte apareix azul, de traza parellana a la d'Urano. Ista color ye probablement causata per a esparricada de Rayleigh.
David O. Selznick
David O. Selznick (nombre artistico de David Selznick), naixito de Pittsburgh (Pennsilvania) o 10 de mayo de 1902 y muerto en Hollywood (California) o 22 de chunio de 1965, estió un director cinematografico, guionista y productor cinematografico estausunidense con una destacata carrera cinematografica en o Cine estausunidense y cuantos premios recibitos. Encara que a suya obra mas conoixita internacionalment ye Gone with the Wind (1939, productor), cal destacar tamién The Adventures of Tom Sawyer (1938, productor), The Prisoner of Zenda (1937, productor), A Star Is Born (1937, productor) u Rebecca (1940, productor, en a primera cinta estausunidense d'o director britanico Alfred Hitchcock).
Saturno (planeta)
Atmosfera
A imachinería infrarroya ha amostrato que Saturno poseye un vortice polar calient, o unico fenomeno d'ista mena conoixito en o Sistema Solar.
Jair Bolsonaro
Jair Messias Bolsonaro (naixito o 21 de marzo de 1955 en Glicério, Estato de São Paulo) ye un militar y politico brasilero, que estio president d'a Republica Federativa de Brasil dende l'1 de chinero de 2019 dica o 31 d'aviento de 2022, dimpués d'haber ganau as eleccions presidencials en Brasil celebratas o 28 d'octubre de 2018, prenió o cargo l'1 de chinero de 2019.
Saturno (planeta)
Atmosfera
Un sistema ondulatorio hexagonal existe arredol d'o polo norte, enta 78º de latitut. Íste estió observato per primera vez entre que i passaban as sondas Voyager. Os cantos d'o hexagono miden circa 13 800 km. A estructura chira sobre ella mesma con un periodo de 10 h 39 min 24 s. O sistema no acore pas en lonchitut como as atras estructuras nebulosas de l'atmosfera vistable. O suyo orichen no ye pas conoixito. A mayor parti d'os astronomos pareixen pensar que se tracta d'un conchunto d'ondas estacionarias. Entre as atras teorías, poderba tractar-se d'una mena desconoixita d'aurora polar. Bella forma poligonals se ye reproducita eno interior de pozals de fluidos en rotación.
Jair Bolsonaro
O 30 d'octubre de 2022, en a segunda vuelta d'as eleccions presidencials de Brasil en 2022, Luiz Inácio Lula da Silva, candidato d'a ezquierda politica, gana a Jair Bolsonaro, candidato d'a dreita politica.
Saturno (planeta)
Atmosfera
As imáchens presas per o telescopio espacial Hubble indican a presencia en o polo sud d'una corrient a galet, pero no d'un vortice polar u d'un sistema hexagonal analochico. Manimenos, a NASA sinyaló en noviembre de 2006 que a Cassini bi heba alufrata una tempesta analoga a un huracán, estacionata en o polo sud e que poseyeba un uello platerament definito. Se tracta d'o unico uello nunca observato sobre atro planeta treito d'a Tierra.
Jair Bolsonaro
L'8 de chinero de 2023, os suyos seguidors asaltan simultaniament as seus d'o poder executivo, d'o poder chudicial y d'o poder lechislativo, en espullando-las y causando-ie destruccions, en un acto que muitos observadors califican como un intento de golpe d'Estau.
Saturno (planeta)
Atmosfera
Dende 2004 a 2009, a sonda Cassini pudo igualment alufrar a formación, o desembolique, e a fin de nueu violentas tronadas. As tronadas de Saturno son particularment largas. Una tronada duró dende noviembre de 2007 a chulio de 2008. De feito, una muito violenta tronada escomencipió en chinero de 2009 e duró més de ueito meses. Ístas pueden estendillar-sen sobre més de 3 000 km de diametro arredol d'a rechión clamata "Callizo d'as Tempestas" situata a 35º a o sud de l'. As descargas electricas provocatas per as tronadas de Saturno n'emiten d'ondas de radio diez mil vegatas fuertes que as d'as tronadas terrestres.
Ornesan
Ornesan (Ornesan en occitán, Ornézan en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón d'Aush-3.
Pacto Anti-Komintern
right|thumb|250px|[[Joachim von Ribbentrop, ministro d'Asuntos Foranos d'o Tercer Reich, sinya o Pacto Anti-Komintern en presencia de Kintomo Mushakoji, embaixador chaponés en Berlín.]] Se conoix con o nombre de Pacto Anti-Komintern a un tractau internacional sinyato en a ciudat de Berlín o 25 de noviembre de 1936 entre os representants d'o Tercer Reich y de l'Imperio d'o Chapón, y que teneba como obchectivo declarato a luita contra a Internacional Comunista (Tercera Internacional u Komintern) dirichita por o Gubierno d'a Unión Sovietica. Sinyoron l'alcuerdo Joachim von Ribbentrop, ministro d'Asuntos Foranos d'o Tercer Reich, y Kintomo Mushakoji, embaixador chaponés en Berlín.
Ornesan
A suya población ye de 237 habitants (1999) en una superficie de 12,13 km², con una densidat de población de 19,54 hab/km².
Cheografía
A localidat de Ornesan ye situata a 180 metros d'altaria sobre o livel d'a mar. thumb|center|300px|Situación de Ornesan
Saturno (planeta)
Rotación
Patindo l'atmosfera de Saturno una rotación diferencial, a-saber-los sistemas se i son definitos, con periodos de rotación proprios (un caso parellán a o de Chupíter):
Iste zaguer sistema, midito quan i pasón as sondas Voyager, yera cheneralment o emplegato ta parlar de a rotación d'a planeta. Manimenos, a sonda Cassini midió que o periodo de rotación de radio se yera licherament augmentato, alcanzando 10 h 45 min 45 s (± 36 s). A causa exacta d'o cambeo no se conoixe pas.
En marzo de 2007, s'anunció que a rotación d'as emisions de radio no s'explanicaba per a rotación d'a planeta, sino que ye causata per os movimientos de convección d'o disco de plama que embolica Saturno, os quals son independients d'a rotación. As variacions de periodo poderban estar causatas per guéisers d'a luna Encelado. A vapor d'augua mesa en a orbita de Saturno se cargarba electricament e influirba sobre o campo magnetico d'a planeta, ranzoniando a suya rotación en relación con a de Saturno. Si isto se verifica, no se conoixe garra metodo fiable ta determinar o periodo de rotación real d'o nuclio de Saturno.
Temperatura
Data a suya distancia d'o Sol, Saturno ye una planeta muito freda en a superficie: a temperatura maxima d'ell ye de 134 K (-139 °C), a temperatura meya d'ell alcanza 93 K (-180 °C) e a suya temperatura minima ye de l'orden de 72 K (-201 °C).
Aniellos planetarios
thumb|Os aniellos de Saturno en o tocant a las orbitas de beluns d'os suyos satelites. Saturno ye reconoixible per os aniellos d'ell que lo rodían. Ells son constituitos per rocas e chelo. Os aniellos de Saturno son un d'os espectaclos més extraordinarios d'o Sistema Solar e constituyen a caracteristica principal d'a planeta Saturno. A diferencia d'os d'atras chigantas gaseosas, son extrematament brilants (con un albedo de 0,2 a 0,6) e pueden estar veyitos dende a Tierra con l'aduya d'uns simplos prismaticos.
Bi reina una sobatida permanent: olas, topetadas e acabaladuras de materias.
Satelites naturals
O 6 de chunio de 2013, scientíficos d'o IAA-CSIC informón d'a detección d'hidrocarburos aromaticos policiclicos en l'atmosfera superior de Titán, un posible precursor ta la vida. O 23 de chunio de 2014, a NASA aseguró aber una buena preba de que o nitrocheno de l'atmosfera de Titán veniban de materials d'a Boira d'Oort, asociata con os cometas, e no de materials que formó Saturno en tiempos més antigos.
A luna saturniana Encelado, que sembla parellano en a suya composición quimica a os cometas, ye estata veyita a ormino como un habitat potencial ta la vida microbiana. Entre as rebas d'ista posibilidat son as particlas ricas en sal d'o satelite que tienen una composición similar a las de l'oceano que indican que a mayoría d'o chelo d'Encelado auchato viene d'a evaporación d'augua salata liquida.
En abril de 2014, scientíficos d'a NASA informón de l'escomencipio d'una nueva luna, aíntro de l'Aniello A, que estió fotiata per a Cassini o 15 d'Abril de 2013.
Alufradas pretelescopicas
Saturno ye a més luenga d'entre as cinco planetas vistables a uello espullato de nueit, estando alufradas atestigatas dende a prehistoria.
Alufradas telescopicas terrestres
En 1610, Galileo Galilei, endrezando o suyo telescopio enta Saturno, bi alufró os aniellos pero no replecó o que i veyeba, describindo que a planeta aberba "orellas". En 1612, a o pasar a Tierra per o plan d'os aniellos, ístos disparixión. En 1613, reaparixión sin que Galileo podese proposar una hipotesi sobre o que bi alufraba.
En 1655, Christiaan Huygens descubre un astro amán de Saturno que estará nombrato més tardi Titán.
En 1656, Christiaan Huygens, utilizando un telescopio muito més potent, repleca que a planeta ye rodiata en realidat per un aniello, que ell piensa que ye solido.
En 1859, James Clerk Maxwell demostró que os aniellos no pueden estar solidos. Proposó a hipotesi de que son constituitos per un gran numero de chicotas particlas, totas orbitando arredol de Saturno independientment. A teoría de Maxwell estió prebata correcta en 1895 per estudios espectroscopicos menatos per James Edward Keeler en l'Observatorio Lick.
Sobrevuelos
thumb|upright|Saturno veyito per a [[Voyager 2.]] En o primer quarto d'o sieglo XX, Saturno ye estato visitato per a-saber-las sondas espacials: Pioneer 11 en 1979, Voyager 1 en 1980 e Voyager 2 en 1981.
A Pioneer 11 pasó a 22 000 km d'as boiras de Saturno en setiembre de 1979. A sonda en prenió de fotografías en baixa resolución d'a planeta e de beluns d'os suyos satelites, as qualas no yeran asanz buenas ta distinguir as caracteristicas d'a suya superficie. Ísta estudió o espardimiento d'os aniellos, descubrindo l'aniello F e o feito de que as divisions no son pas vueitas de materials. A Pioneer 11 mesuró igualment a temperatura de Titán.
En noviembre de 1980, a Voyager 1 visitó o sistema saturnián. A sonda ninvió as primeras imáchens en alta resolución d'a planeta, d'os suyos aniellos e d'os suyos satelites. A superficie d'a-saber-las lunas estión veyitas per primera vegata. A Voyager 1 efectuó un sobrevuelo sobre Titán, augmentando os conoiximientos sobre l'atmosfera d'ista luna. Sindembargo, a sonda prebó igualment que ista atmosfera yera emprenyable ta las largarias d'onda d'a luz vistable. O sobrevuelo auchó a sonda difuera d'o plan d'o Sistema Solar.
En agosto de 1980, a Voyager 2 contina l'estudio de Saturno. Ella en prenió més de grans plans d'as lunas e n'adoció de prebas sobre a evolución de l'atmosfera e d'os aniellos. Desgraciatament, durando o sobrevuelo, a plataforma d'a camara orientable remanió entrascata durando dos días e qualques fotografías no pudon prener-sen seguntes l'anglo preveyito. A gravedat de Saturno estió emplegata ta endrezar a sonda enta Urano que, a la suya vez, la endrezarba enta Neptuno.
As sondas i descobrión e confirmón muitos satelites orbitando amán u aíntro d'os aniellos de Saturno. Ellas descobrión igualment a división de Maxwell e a división de Keeler.
Cassini
thumb|Saturno eclixando o sol, veyito per la sonda Cassini. A sonda Cassini-Huygens se'n metió en orbita arredol de Saturno o 1 de chulio de 2004 ta estudiar o sistema saturnián, con un ficacio particular per Titán. En chunio de 2004, ísta efectuó un sobrevuelo per Febe.
L'orbitador realiza dos sobrevuelos per Titán e arrulla o 25 d'aviento o modulo aterrizador Huygens. Íste s'aposentó sobre Titán o 14 de chinero de 2005, transmitindo un flumen de fotografías durando a decorrida e aprés l'aterrizache d'ell. Mentres l'anyo 2005, Cassini efectuó muitos atros sobrevuelos per Titán e atros satelites.
O 10 de marzo de 2006, a NASA voció que Cassini metió en evidencia en Encelado depositos d'augua liquida ascapando-se a traviés de guéisers.
En chulio de 2006, a Cassini detectó a primera preba de lacos d'hidrocarburos amán d'o polo norte de Titán, o que se confirmará en chinero de 2007, nuevas imáchens evidencian mars d'hidrocarburos, habendo a més gran d'ells a grandaria d'a Mar Caspia.
A misión d'a sonda deberba en princicio rematar en 2008, aprés de 74 arredol de Saturno, car pendeba d'a reserva de carburant necesario ta modular cada orbita; a principios de 2008, maguer, a la veyita de reservas agún existents, ella se prolongó dos anyadas.
Cultura
"Saturno, o portador d'a viellera" ye o 5º movimiento d'a obra ta gran orquestra As Planetas, composata y escrita per Gustav Holst entre 1914 et 1916.
Saturno ye o puesto a on os pantasmas d'a pelicla Bitelchús (1988) plegón quan eixen d'a casa d'ells. Iste puesto paquizo yera poblato per cucos d'arena chigantescos.
Mencions a Saturno en fuents aragonesas
En o "Libro d'el Trasoro" dicen:
En o "Libro d'as Marabillas d'o Mundo" dicen:
Saturno en o cine
Os viaches u os vesitans de planetas foranos ye un tema recurrent en a filmografía de sciencia ficción, Saturno no ye una excepción y bi ha bella cinta con iste planeta como tema central. Cal destacar: Saturn 3 u a cinta danesa de debuixos animaus Rejsen til Saturn.
1577
Atros países
right|thumb|250px|O pintor neerlandés [[Peter Paul Rubens, naixito o 28 de chunio de 1577.]]
Sangorrín (desambigación)
Sangorrín puet estar:
Cucurbita pepo
Cucurbita pepo (L., 1753) ye o nombre scientifico d'una especie de planta d'a familia d'as cucurbitacias, en o chenero Cucurbita, estretament emparentada con Cucurbita maxima. Ye una especie traita dende America Central y bien estendillada en agricultura.
O fruito d'ella ye o calabacín, que tamién se conoixe con atras variants diatopicas d'ixe nombre en o dominio lingüistico aragonés, como calabacino, carabacín, carbacín, carabacino u crabacín, y tamién en una atra zona carapacín, calapacín, crapacino u crapacín, as quatro zagueras caracteristicas d'una zona concreta entre Sarrablo y Sobrarbe an que se tiende a conservar as consonants oclusivas xordas intervocalicas y d'entre ellas a dos zagueras estando deformadas de firme por interferencia d'a palabra «crapa». Además, en aragonés baixorribagorzano se diz calabazón, y en benasqués carbazón que astí lo pronuncian "carbasón" (v. en catalán «carbassó»).
Marasmius oreades
A muxardina (Marasmius oreades (Bolton, 1836) ) ye un fongo d'a orden d'os Agaricales y familia Marasmiaceae que creix extensament en America d'o Norte y Europa de verano y d'agüerro, u mientres tot l'anyo en climas mas calidos.
Marasmius oreades ye un fongo comestible.
Punta Chanlayo
A punta Chanlayo ye un mont de 1.264 metros d'altaria que se troba situau en o municipio de Fago (Chacetania), muit amán d'a muga entre Aragón y Navarra y d'o municipio de Salvatierra d'Esca.
As metamorfosis
As metamorfosis (Metamorphoseon, en latín), d'o poeta romano Ovidio, ye un poema en quince libros que describe a creyación y historia d'o mundo mitolochico.
Ye una obra de dificil clasificación, que se troba entre a epica y a didactica. Estió escrita en hexámetros y tiene mas de 250 narracions mitolochicas que se succeden en o tiempo dende l'orichen d'o mundo dica a transformación en estrela de l'alma de Chulio César, describindo os cambeos fisicos que fan as distintas divinidatz ta aconseguir fins distintas, griego y romano.
Villalobos (Zamora)
Villalobos ye un municipio d'a provincia de Zamora, en a comunidat autonoma de Castiella y Leyón. A suya población ye de 310 habitants, en una superficie de 43,20 km² y una densidat de población de 7,18 hab/km².
Chirmans Marx
Os Chirmans Marx (Marx Brothers en anglés) estió un grupo comico, formato por cinco chirmans actors d'Estaus Unius d'o vodevil y d'o cine, Chico Marx (22 de marzo de 1887 - 11 d'octubre de 1961), Harpo Marx (23 de noviembre de 1888 - 28 de setiembre 1964), Groucho Marx (2 d'octubre de 1890 - 19 d'agosto de 1977), Gummo Marx (23 d'octubre de 1893 - 21 d'abril de 1977) y Zeppo Marx (25 de febrero 1901 - 29 de noviembre de 1979).
D'entre a suya filmografía, cal destacar bellas cintas como Monkey Business (1931, Norman Z. McLeod), Horse Feathers (1932, Norman Z. McLeod), Duck Soup (1933, Leo McCarey), A Night at the Opera (1935, Sam Wood), A Day at the Races (1937, Sam Wood), At the Circus (1939, Edward Buzzell), u A Night in Casablanca (1946, Archie Mayo).
David Pérez Rubio
David Pérez Rubio (Zaragoza, Provincia de Zaragoza, Espanya, 1 d'agosto de 1986), ye un futbolista aragonés retirau en la actualidat y que chugaba de centrocampista. O suyo zaguer equipo estió o Club Deportivo Teruel.
Estouches
S'unió l'1 de chinero de 2019 a la comuna de Méréville pa formar a nueva comuna de Le Mérévillois.
Villalonso
Villalonso ye un municipio d'a provincia de Zamora, en a comunidat autonoma de Castiella y Leyón. A suya población ye de 88 habitants, en una superficie de 14,89 km² y una densidat de población de 5,91 hab/km².
Montidinera
Montidinera ye una montanya de 1.467 m d'altaria situada en o municipio de Casbas de Uesca.
Perteneixe a o Parque Natural d'a Sierra y as Foces de Guara.
Valgañón
Valgañón ye un municipio d'a comunidat autonoma uniprovincial d'a Riocha en a comarca d'Ezcaray.
A suya población ye de 145 habitants (2006) en una superficie de 31,74 km², con una densidat de población de 4,56 hab/km².
Cheografía
A localidat de Valgañón se troba situada a 968 metros d'altaria sobre lo livel d'a mar, a una distancia de 64 km d'a ciudat de Logronyo, a capital d'a suya provincia y d'a suya comunidat autonoma.
Pessan
Pessan (Pessan en occitán, Pessan en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón d'Aush-3.
Idioma cumbrico
O cumbrico estió una luenga celta charrata en Cumbria y partes de Northumbria (l'actual norte d'Anglaterra) y en as tierras Baixas d'o sud d'Escocia. Ye l'aria que se referiba a o Viello Norte u Hen Ogledd d'os zaguers tiempos romanos y principio d'as invasions anglosaxonas. A perduga de contacto d'o Viello Norte con Galas se produció en l'anyo 615 por a derrota d'os britans frent a os anglosaxons en a batalla de Chester. Bels autors consideran a o cumbrico un dialecto d'o galés antigo, manimenos atros autors lo consideran una luenga celta britonica a part. Siga como siga, ye un feito que por a perduga d'a continuidat territorial con Galas a luenga podeba evolucionar ta una forma diferent.
Pessan
A suya población ye de 634 habitants (1999) en una superficie de 26,87 km², con una densidat de población de 23,60 hab/km².
Idioma cumbrico
Se creye que se deixó de charrar en o sieglo XI, cuan o reino de Strathclyde (zaguer reino d'o Hen Ogledd) fue incorporato a o reino d'Escocia, que teneba una dinastía gaelica.
A obra de Aneirin y Taliesín, as primeras obras grans de poesía galesa, conoixitas como Hengerdd s'escribioron en o Viello Norte se creye que por autors d'o sieglo VI.
Breakfast at Tiffany's (cinta)
Breakfast at Tiffany's (títol orichinal en anglés, en aragonés Desachuno en Tiffany's, enguerada en Aragón con o títol en castellano de Desayuno con diamantes, en aragonés Desachuno con diamants) ye una cinta de cine estausunidense de comedia dramatica romantica de l'anyo 1961 dirichida por Blake Edwards seguntes un guión adaptau por George Axelrod basau en a novela Breakfast at Tiffany's, publicada por Truman Capote en 1958, con una Banda Sonora Orichinal de Henry Mancini (a on destaca la canción Moon River, que estió decisiva ta la concesión de l'Oscar a la Millor Banda Sonora Orichinal) y ganó l'Oscar a la Millor Canción Orichinal), una dirección de fotografía de Franz F. Planer y una producción cinematografica de Martin Jurow y Richard Shepherd ta las productoras Jurow-Shepherd Productions y Spinel Entertainment. L'elenco d'actors principals d'a cinta ye formau por Audrey Hepburn, George Peppard, Patricia Neal, Buddy Ebsen, Martin Balsam, Mickey Rooney, José Luis de Vilallonga y John McGiver.
A cinta se centra en a fegura d'un choven escritor amant d'una muller madura que plega a vivir en un edificio a on tamién i vive una choven desenvuelta y bien sofosticada, d'a cuala finalment s'enamora, encara que ista parixe no corresponder-le. S'ambienta en a ciudat de Nueva York en a epoca d'a cinta (1961) y se filmó en ixa mesma ciudat, incluyendo-ie en l'interior d'a botiga de Tiffany & Co.. Se tracta d'una cinta con cuantos premios y nominacions, en destacando dos Premios Oscar en a suya 34ena edición con atras tres nominacions; y tamién obtenió dos nominacions a los Premios Globos d'Oro en a suya 19ena edición y un Premio David de Donatello a la Millor Actriz Forana en a suya 5ena edición.
Marc Márquez
Marc Márquez i Alentà naixito de Cervera, Segarra, Catalunya o 17 de febrero de 1993, ye un destacato piloto de motociclismo que bi ha estato campión d'o mundo quatre vegatas, en tres categorias diferents: 125 (2010), Moto2 (2012) y MotoGP (2013, 2014, 2016, 2017, 2018 y 2019). Su chermano ye o piloto Àlex Márquez campión d'o mundo de Moto3 y Moto2, en 2014 y 2019 respectivament, y companyero en l'equipo oficial de Honda en a temporada 2020.
Albars (Santa Llestra y Sant Quílez)
Albars ye un cerro de 1.213 metros situau en o municipio de Santa Llestra y Sant Quílez, en a provincia de Uesca (Aragón), en a sierra de Campanué.
En a suya cima bi ha un vértiz cheodesico.
Denominación d'Orichen Semontano
thumb|300px|Localización d'a D.O. Semontano. A Denominación d'Orichen Semontano ye una denominación d'orichen de vins con seu en a ciudat aragonesa de Balbastro, que existe en o Semontano de Balbastro dende l'anyo 1984. O 90% d'a producción se divide entre as tres bodegas mas importants, anque cada vegata bi'n ha mas. As variedatz d'ugas con que se fan istos vins son moristel, tempranillo, garnacha, parraleta, Cabernet Sauvignon, pinot noir, macabeu, alcanyón, garnacha blanca, chardonay y gewürztraminer, entre atros.
A redolada
Os vinyers gosan estar situatos en o fondón d'as vals, a on bi ha un microclima con unas temperaturas anyals de 14,7 °C una mica mayors que en as atras denominacions d'orichen d'Aragón. O suelo tien arenisca, archila y salagón.
Confederación Nacional d'o Treballo
A Confederación Nacional d'o Treballo (CNT, en castellano Confederación Nacional del Trabajo) ye una confederación espanyola de sendicatos afiliatos a la Asociación Internacional d'os Treballadors (AIT). Tamién se conoixe a vegadas como CNT-FAI referindo-se a la suya relación con iste zaguer grupo. Historicament, a CNT ye afiliata a la Federación Anarquista Iberica (FAI, en castellano Federación Anarquista Ibérica). En iste ambito se conoixe como CNT-FAI.
Mientres a suya historia ha tenito un important papel en o movimiento sendical espanyol. Establita en 1910 en Barcelona a partir de grupos d'o sendicato Solidaridad Obrera contrebuyó a espandir o papel de l'anarquismo en Espanya, que naixe con a creyación d'a Federación de Trabajadores de la Región Espanyola, organización succesora d'a sección espanyola de l'AIT.
A tamas de que mientres muitas decadas a organización estió ilegal en Espanya, hue a CNT contina fendo parti d'o movimiento obrero espanyol, mas que mas en a esfensa de l'autochestión d'os treballadors, o federalismo y l'refirme mutuo.
Afillatura
Cualsiquier treballador u estudiant puet afillar-se a la CNT, fueras de miembros d'os cuerpos de policía, exercito y atras fuerzas de represión, ni interpresarios u atros espleitadors. No ye menester tener denguna ideolochía concreta ta estar miembro. Os miembros d'a CNT pueden perteneixer tamién a un partiu politico, manimenos si tienen un cargo en o partiu politico no pueden tener tamién a la vegada un cargo en o sendicato. Ista ye una mida que se prene ta evitar que a CNT pueda estar manipoliata por bella organización politica.
Obchectivos
Como organización sendical, seguntes os suyos estatutos, os obchectivos d'a CNT son "desembolicar o sentito d'a solidaridat entre os treballadors" con l'asperanza d'amillorar as suyas condicions en o sistema social actual, y parar-los ta a suya futura emancipación; practicar l'aduya mutua entre os diferents colectivos que fan parti d'a CNT, y mantener relacions con atros grupos afins, con l'asperanza de que plegue a emancipación d'a clase treballadora. A CNT amás tamién s'embreca en afers dillá d'a clase treballadora, deseyando una transformación radical d'a sociedat a traviés d'un sendicalismo revolucionario. Ta conseguir o suyo obchectivo d'una revolución social, a organización ha esbozato un sistema socio-economico a traviés d'o concepto confederal d'anarcocomunismo, una serie d'ideyas chenerals proposatas ta a organización d'una sociedat anarquista. A CNT s'inspira en as ideyas anarquistas, pero tamién s'identifica con as luitas d'os diferents movimientos socials. Ye una organización internacionalista, pero refirma o dreito d'autodeterminación d'os pueblos y a suya sobiranía sobre os estaus.
Estructura
A estructura organizativa d'a CNT se basa en una democracia dreita.
Sendicato industrial y d'oficios variatos
thumb|400px|right|Diagrama d'a estructura organizativa d'a CNT Os sendicatos industrials (tamién a begatas ditos "sendicatos de branca") forma la base d'a estructura d'a CNT. Cada sendicato industrial agrupa treballadors de diferents oficios adintro d'una industria. Cuan bi ha menos de 25 personas treballando en una interpresa en particular, se forma un sendicato d'oficios variatos con toz os diferents puestos ta ixa industria en cuentas de multiples sendicatos industrials. Iste tipo de sendicatos d'oficios variatos incluyen treballadors de diferents oficios y industrias, y requieren un minimo de cinco personas. Si no se plega a iste numero, cuatre u menos treballadors pueden formar un grupo confederal. Debito a la chicota grandaria d'a CNT, a mayoría d'os suyos sendicatos son sendicatos d'oficios variatos.
O poder de decisión d'a industria y d'os diferents sendicatos d'oficios variatos residen en l'asamblea sendical: as decisions son presas por toz os treballadors d'ixe sendicato a traviés d'un sistema de democracia dreita y un consenso. Istas asambleas pueden tractar cualsiquier tipo de cuestión, ya sía "local, provincial, rechional, nacional u internacional".
Sendicatos de sección
Os sendicatos de sección son unions de sendicatos de treballadors que treballan en o mesmo centro de treballo u chicot negocio. L'asamblea d'o sendicato de sección esliche una delegación ta ixe sendicato de sección, que a sobén rota y en a que se representan as opinions d'os miembros d'o sendicato a tamás de que no bi ha dengún organismo de presa de decisions.